*****

ΚΑΝΟΝΙΣΜΟΣ (ΕΟΚ) αριθ. 527/90 ΤΗΣ ΕΠΙΤΡΟΠΗΣ

της 28ης Φεβρουαρίου 1990

για την τροποποίηση του κανονισμού (ΕΟΚ) αριθ. 3946/89 για τον καθορισμό ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις αγκινάρες, τα καρότα, τις φράουλες, τα μαρούλια, τα πεπόνια, τα επιτραπέζια σταφύλια, τις τομάτες και για επέκταση των διατάξεων αυτών στις σκαρόλες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 3210/89 του Συμβουλίου της 23ης Οκτωβρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές νωπών οπωροκηπευτικών (1), και ιδίως το άρθρο 9,

Εκτιμώντας:

ότι ο κανονισμός (ΕΟΚ) αριθ. 816/89 της Επιτροπής (2) καθόρισε τον κατάλογο των προϊόντων που υπόκεινται στο συμπληρωματικό μηχανισμό που εφαρμόζεται στις συναλλαγές στον τομέα των οπωροκηπευτικών από την 1η Ιανουαρίου 1990· ότι μεταξύ των προϊόντων αυτών εμφαίνονται οι αγκινάρες, τα καρότα, οι φράουλες, τα μαρούλια, τα πεπόνια, τα επιτραπέζια σταφύλια, οι τομάτες καθώς και οι σκαρόλες·

ότι ο κανονισμός (ΕΟΚ) αριθ. 3944/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 245/90 (4), θέσπισε τις λεπτομέρειες εφαρμογής του συμπληρωματικού μηχανισμού στις συναλλαγές νωπών οπωροκηπευτικών·

ότι ο κανονισμός (ΕΟΚ) αριθ. 3946/89 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 246/90 (6), καθόρισε για τα προαναφερθέντα προϊόντα μια περίοδο Ι, κατά την έννοια του άρθρου 2 του κανονισμού (ΕΟΚ) αριθ. 3210/89, κατά τη διάρκεια του Φεβρουαρίου 1990· ότι οι προοπτικές ισπανικών αποστολών προς την υπόλοιπη αγορά της Κοινότητας, με εξαίρεση την Πορτογαλία, καθώς και η κατάσταση της αγοράς οδηγούν στον καθορισμό μιας περιόδου Ι για όλα τα ανωτέρω μνημονευόμενα προϊόντα, για το Μάρτιο 1990· ότι πρέπει, συνεπώς, να τροποποιηθεί κατά την έννοια αυτή ο κανονισμός (ΕΟΚ) αριθ. 3946/89·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 3926/89 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαρτίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Φεβρουαρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 312 της 27. 10. 1989, σ. 6.

(2) ΕΕ αριθ. L 86 της 31. 3. 1989, σ. 35.

(3) ΕΕ αριθ. L 379 της 28. 12. 1989, σ. 20.

(4) ΕΕ αριθ. L 27 της 31. 1. 1990, σ. 14.

(5) ΕΕ αριθ. L 379 της 28. 12. 1989, σ. 27.

(6) ΕΕ αριθ. L 27 της 31. 1. 1990, σ. 17.

ΠΑΡΑΡΤΗΜΑ

«ΠΑΡΑΡΤΗΜΑ

Καθορισμός των περιόδων που αναφέρονται στο άρθρο 2 του κανονισμού (ΕΟΚ) αριθ. 3210/89

Περίοδος από την 1η Μαρτίου έως την 1η Απριλίου

1.2.3 // // // // Προϊόν

// Κωδικός ΣΟ // Περίοδοι // // // // Τομάτες // 0702 00 10 // Ι // Κεφαλωτά μαρούλια // 0705 11 90 // Ι // Μαρούλια εκτός από τα κεφαλωτά // 0705 19 00 // Ι // Καρότα // ex 0706 10 00 // Ι // Αγκινάρες // 0709 10 00 // Ι // Επιτραπέζια σταφύλια // 0806 10 15 // Ι // Πεπόνια // 0807 10 90 // Ι // Φράουλες // 0810 10 90 // Ι // Σκαρόλες // ex 0705 29 00 // Ι» // // //